OzLabs/hebrew-wiki-articles huggingface dataset:
בת הים הקטנה (פסקול, 2023)

בת הים הקטנה: הפסקול המקורי של הסרט (באנגלית: The Little Mermaid: 2023 Original Motion Picture Soundtrack) הוא אלבום מוזיקה שהולחן על ידי המלחין אלן מנקן. האלבום הופץ דיגיטלית ב-19 במאי 2023; ובתקליטורים ובמהדורות תקליטי ויניל בהפצת חברת ההקלטות "וולט דיסני רקורדס" ב-26 במאי 2023.

האלבום כולל את השירים המקוריים שנכתבו והולחנו עבור סרט ההנפשה "בת הים הקטנה" משנת 1989 על ידי מנקן והווארד אשמן, לצד שירים חדשים שנכתבו על ידי לין-מנואל מירנדה עבור הסרט "בת הים הקטנה" משנת 2023, שהופק והופץ על ידי סרטי וולט דיסני. ב-26 באפריל 2023, חודש לפני הפצת האלבום, הופץ השיר "Part of Your World" בביצועה של האלי ביילי כסינגל דיגיטלי הזמין להורדה.

==רשימת רצועות==
===המהדורה הסטנדרטית===

===המהדורה המורחבת===
העטיפה העברית של האלבום המורחב

===המהדורה העברית===

== מיקומי שיא ==

==ראו גם==
* The Little Mermaid (פסקול)

==קישורים חיצוניים==

==הערות שוליים==

קטגוריה:פסקולים מ-2023
קטגוריה:פסקולים באנגלית
קטגוריה:פסקולי סרטים
קטגוריה:בת הים הקטנה של דיסני
קטגוריה:אלבומים שהופקו על ידי אלן מנקן
קטגוריה:פסקולי וולט דיסני רקורדס
Then the Morning Comes

"Then the Morning Comes" (בעברית: ואז הבוקר מגיע) הוא שיר של הלהקה האמריקאית Smash Mouth. הוא יצא לאור בספטמבר 1999 כסינגל השני מתוך אלבום האולפן השני של הלהקה, Astro Lounge. השיר היה המשך מוצלח ללהיט "All Star", והגיע לשיא במקום האחד־עשר במצעד בילבורד הוט 100 בארצות הברית, במקום השני בקנדה, במקום השבעה־עשר באיסלנד ובמקום העשרים ושניים בניו זילנד.

== וידאו קליפ ==
הקליפ צולם בסנטה קרוז, קליפורניה וביים אותו סקוט מרשל. בסרטון הסולן סטיב הארוול חולם סיוט שחוזר על עצמו, ובו הוא רואה אישה יפה (סטייסי סאנצ'ס) ומנסה להשיג את תשומת ליבה, אך מתעורר כשמשהו מביך קורה לו והאישה צוחקת עליו. בפעם האחרונה האישה מצטרפת להארוול והוא מתעורר כאשר היא ישנה במיטה שלו.

== מיקומי שיא ==
{| class="wikitable"
|+מצעדים שבועיים
!מצעד (1999–2000)
!מיקום שיא
|-
|קנדה – מצעד סינגלים מובילים (RPM)
|2
|-
|קנדה – מצעד מוזיקה עכשווית למבוגרים (RPM)
|33
|-
|איסלנד – מצעד Íslenski listinn
|17
|-
|ניו זילנד – מצעד איגוד תעשיית ההקלטות הניו זילנדי
|22
|-
|ארצות הברית – מצעד בילבורד הוט 100
|11
|-
|ארצות הברית – מצעד מוזיקה אלטרנטיבית למבוגרים (בילבורד)
|12
|-
|ארצות הברית – מצעד 40 השירים למבוגרים (בילבורד)
|2
|-
|ארצות הברית – מצעד מוזיקה אלטרנטיבית ברדיו (בילבורד)
|26
|-
|ארצות הברית – מצעד 40 שירי המיינסטרים (בילבורד)
|5
|}
{| class="wikitable"
|+מצעדי סוף שנה
!מצעד
!מיקום שיא
|-
|קנדה – מצעד הסינגלים המובילים (1999) (RPM)
|88
|-
|ארצות הברית – בילבורד הוט 100 (2000) (בילבורד)
|48
|}

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" | תאריך
! scope="col" | חברת תליטים
|-
! rowspan="3" scope="row" | ארצות הברית
| 14 בספטמבר 1999
| rowspan="3" | אינטרסקופ
|-
| 4 באוקטובר 1999
|-
| 5 באוקטובר 1999
|}

== קישורים חיצוניים ==

== הערות שוליים ==

קטגוריה:שירי 1999
קטגוריה:סינגלים מ-1999
קטגוריה:שירים באנגלית
קטגוריה:שירים שנכתבו על ידי פול בארי
קטגוריה:סינגלים בהוצאת אינטרסקופ רקורדס
מיס לילה קרי

מיס לילה קרי, שדרות אבן גבירול, [[מצעד הגאווה בתל אביב 2000]]
מיס לילה קרי היא מלכת דראג ישראלית.

==ביוגרפיה==
מיס לילה קרי היא מלכת דראג המגולמת על ידי עורך הדין הישראלי נועם הוברמן. הוברמן נולד וגדל בחיפה, בן למשפחה בת שלושה אחים ואחיות. לאחר סיום לימודיו בתיכון הריאלי בחיפה, במגמה מתמטיקה-פיזיקה, התגייס לצה"ל ושירת בחטיבת גולני על תקן קצין תובלה. הוא חתם קבע לשנה, ונרשם ללימודי משפטים ב. עם סיום הלימודים, החליט לעזוב את המקצוע. הוא עבר להתגורר בתל אביב והתחיל לעבוד כסוכן נסיעות. בקיץ 2006 הופיע בדמות "האיש העגול" במופע "One" של הזמרת ריטה.

ב-2008 שיחק בתפקיד כפול בסרטו של יאיר הוכנר "אנטארקטיקה".

===מיס לילה קרי===
דמותה של מיס לילה קרי עלתה לראשונה לבמה ב-1997, במסיבת פורים שארגן עם חברים. היא החלה להופיע במועדוני גייז. לאחר שנה של הופעות חברה למלכת הדראג "אטה פרל", והשניים הקימו את הרכב הבידור "השניליות". בשנת 1998 הופיעה ביחד עם מלכת הדראג דיווה די. צמד השניליות הופיע בקביעות בתוכניתם של גיא מרוז ויוני להב, "המחשוף". הצמד התפרק לאחר כשנתיים.

ב-2000 מיס לילה קרי השתתפה בפסטיבל 'היירו' לזכויות אדם וגייז בניו זילנד במופע "הללויה לילה". התמונה שלה שימשה לפלקט של הפסטיבל וכינו אותה "מלכת הדראג הטובה ביותר במזרח התיכון". ראש ממשלת ניו זילנד כיבד בנוכחותו בהופעת הגאלה של הפסטיבל שהתקיימה באופרה של אוקלנד.

באירוע שהפיק מייקל שטרן במלון בסנט מוריץ בשווייץ בנוכחות רוזנים, ידוענים, בהן קלאודיה שיפר, היא הופיעה בדמות של זמרת שחורה.

מעצב האופנה דני מזרחי הזמין אותה להופיע בערב התרמה של האגודה למלחמה בסרטן שנערך בפני עשירי לונדון. באירוע הופיעו יהורם גאון, יעל בר זוהר, גלית גוטמן, לינור אברג'יל, אנסטייז'ה, מלאני פרס ובסיום האירוע הופיעה מיס לילה קרי.

יצרה את המופע "לילה טוב ישראל" ביחד עם שרית סאבו ויובל זמיר

בישראל היא שברה מחסומים תרבותיים והופיעה בחתונות, במסיבות של עולים מרוסיה, בחוגי פנויים פנויות ובפני סטודנטים ערבים.

ב-2007 הופיעה בתוכנית המציאות הדבר הגדול הבא, פרק 7.

מיס לילה קרי הופיעה ברחבי תבל.

== קישורים חיצוניים ==

* 
* 
* 
* 
* 
* 
* 
* 

==הערות שוליים==

קטגוריה:דראג בישראל
קטגוריה:בדרנים להט"בים ישראלים
קטגוריה:אמנים ישראלים הידועים בשם במה
קטגוריה:משתתפים בתוכניות מציאות ישראליות
This Is My Truth Tell Me Yours

This Is My Truth Tell Me Yours הוא אלבום האולפן החמישי של להקת הרוק הוולשית מאניק סטריט פריצ'רס. האלבום יצא ב-25 באוגוסט 1998. בלייבל-וירג'ין רקורדס.

זהו האלבום המצליח ביותר של הלהקה מבחינה מסחרית עד כה,<ref>[https://www.officialcharts.com/artist/20086/manic-street-preachers/ Manic Street Preachers], Official chars</ref> כולל המקום הראשון במצעד מצעד האלבומים הבריטי. הוא זכה בפרסי הבריט (פרס המוזיקה הבריטית) ב-1999 בקטגוריית "האלבום הטוב ביותר".<ref>16 / 02 / 1999 - London Arena, London [https://www.brits.co.uk/history/shows/1999 Hosted By Johnny Vaughan]</ref> האלבום היה הראשון בתולדות הלהקה שהוקלט לחלוטין ללא מעורבותו של הליריקיסט והגיטריסט ריצ'י ג'יימס אדוארדס שנעלם בשנת 1995. עד ל-"Lifeblood" של 2004, זה גם היה הלהקה הכי פחות רוקיסטי ובעל מנגינות קליטות. על הרקע המוזיקלי הרגוע למדי, קולו של ג'יימס דין ברדפילד בא לידי ביטוי יותר מאשר בכל אלבום אחר של הלהקה. שם האלבום הוא ציטוט של חבר הפרלמנט הוולשי לשעבר הלייבור Aneurin Bevan.

הסינגל The Everlasting, שוחרר כסינגל ב-30 בנובמבר 1998, הכותרת לקוחה משיר של המשורר הוולשי פטריק ג'ונס, אחיו של הליריקיסט ובסיסט הלהקה, ניקי וייר. השיר שימש גם בסרט "מה לעשות אם יש שריפה?"

הסינגל, "If You Tolerate This Your Children Will Be Next", יצא כסינגל ב-24 באוגוסט 1998. זהו הסינגל המצליח ביותר באלבום ואחד המצליחים בתולדת הלהקה. השיר עוסק לכאורה במתנדבים הבינלאומיים במלחמת האזרחים בספרד ומציב את המסירות שלהם בניגוד לאדישות הפוליטית הנרחבת בשנות ה-90. השורה "אם אני יכול לירות בארנבות, אני יכול לירות גם בפשיסטים" מגיעה במקור מחקלאי וולשי שהצטרף לבריגדות הבינלאומיות במלחמת האזרחים בספרד. בסרטון לשיר ניתן לשמוע דגימה של International המושמע על ידי מכונת תקליים. הסרטון נסגר במילים "לאמנים גדולים אין מדינה".<ref>Dave Eringa: [https://www.soundonsound.com/people/dave-eringa-recording-manic-street-preachers Recording Manic Street Preachers]</ref>

"You Stole the Sun From My Heart" יצא כסינגל ב-8 במרץ 1999 וגם היה חלק מפסקול הסרט "סוויט 16" של קן לואץ', ואילו "Tsunami", יצא כסינגל ב-5 ביולי 1999: השיר עוסק בתאומים יוני וג'ניפר גיבונס שכשהיו צעירים החליטו להפסיק לדבר, ניהלו חיים קשים ומסוגרים בהתאם ושמרו על תקשורתם עם העולם החיצון בעיקר בעזרת שירים. הוא גם רומז לסיטואציה בין הליריקיסטים ניקי ווייר וריצ'י ג'יימס אדורארדס, שנחשבו לתאומים בלתי נפרדים מבחינה אמנותית ואישית, ולאחר היעלמותו של ג'יימס הכריע את תיל כמו צונאמי, הוא נאלץ ללמוד שוב לעבוד לבד.

שירים נוספים מהאלבום שלא יצאו כסינגלים הם (רשימה חלקית) "Born A Girl", הבוחן את סוגיות הזהות המגדרית של ניקי ווייר ("כן הלוואי שנולדתי ילדה/ ולא הבלגן הזה של גבר"). "Black Dog On My Shoulder", שיר על דיכאון. הכותרת באה מווינסטון צ'רצ'יל, שבכתבי העת שלו תיאר את הדיכאון שלו ככלב שחור היושב על כתפו. השורה "כמו דרכו של קרליטו אין שלטי יציאה" מרמזת לסרט דרך של קרליטו, שבו גנגסטר לשעבר רוצה להתחיל חיים ממעמד הביניים, אך לא ניתן לתפוס אותו.

האלבום זכה לתשומת לב רבה גם בישראל והלהקה הוגדרה כ"להקת הבית" בידי תחנת גלגלצ.

== קישורים חיצוניים ==
* 
* [https://www.bbc.co.uk/blogs/bbcmusic/2010/09/album_reviews_qa_manic_street.html ביקורת] באתר הבי.בי.סי

== הערות שוליים ==

קטגוריה:אלבומי 1998
קטגוריה:אלבומים באנגלית
קטגוריה:אלבומים שהופקו על ידי מייק הדג'ס
קטגוריה:אלבומי רוק אלטרנטיבי
קטגוריה:אלבומי חברת אפיק רקורדס
קטגוריה:אלבומי חברת וירג'ין רקורדס
אודי לוי

אהוד (אודי) לוי הוא איש מערכת הביטחון הישראלית לשעבר, כיהן כראש יחידת צלצל של "המוסד", שעסקה במלחמה כלכלית בארגוני טרור ובמדינות שמעניקות חסות לטרור.

==ביוגרפיה==
לוי נולד בחולון וסיים ללמוד בבית הספר התיכון 'קוגל' בחולון בשנת 1981. שירת בצה"ל ביחידה 8200 ובמנהל האזרחי כיועץ לענייני ערבים תחת משרד הביטחון. במהלך פעילות זו עסק בלוחמה כלכלית נגד ארגון החמאס כולל במסגרת פרויקט "ביעור חמץ" מ-1993 שעסק בטיפול בתשתית האזרחית של חמאס. במסגרת זו עבד מול ראש חטיבת המבצעים מאיר דגן. ב-1996 עבר למטה ללוחמה בטרור שם שימש עוזרו של דגן וכמוביל המערכה הכלכלית מול ארגוני הטרור. ב-2001 מונה לראש יחידת "צלצל", יחידה חדשה ללוחמה כלכלית בארגוני הטרור שהוקמה במסגרת המועצה לביטחון לאומי והייתה כפופה ישירות לראש הממשלה אריאל שרון. לאחר מינויו של דגן לראש המוסד למודיעין ולתפקידים מיוחדים עברה היחידה ולוי בראשה לפעילות תחת "המוסד". ב-2016 פרש מ"המוסד" בעקבות סגירת פעילות היחידה במסגרת הארגון.

לאחר פרישתו משמש יועץ ומרצה בתחום הלוחמה בטרור. הוא בעל תואר ד"ר מאוניברסיטת בר-אילן, מומחה באסלאם רדיקלי, מכהן כעמית מחקר במכון ירושלים לאסטרטגיה ולביטחון.

בראיון שהעניק לניו יורק טיימס בדצמבר 2023 טען כי העברות הכספים לארגון החמאס הן שאיפשרו את מתקפת הפתע ב-7 באוקטובר, ובראיון שהעניק לרשת ב' הוסיף כי ראש ממשלת ישראל, בנימין נתניהו, דחה לאורך שנים את המלצות "המוסד" להילחם כלכלית בחמאס.

לוי נשוי ואב לשלושה.

==קישורים חיצוניים==
* 
* [https://www.israelhayom.co.il/magazine/shishabat/article/8810271 טרור המזומנים: האיש שנלחם בכספי הסמים של חזבאללה], ישראל היום, 3 במרץ 2022
* 
* ״להגיד שהמסמכים הקטארים מזויפים, זה קצת בעייתי ״ [https://youtu.be/MlQokdZCFyc?si=5QVNqdMgR8Zdvswd תומר אביטל מארח את ד״ר אודי לוי] 8 ביולי 2024

מאמריו:
* אודי לוי, [https://www.idf.il/65692 לוחמה כלכלית ישראלית – מאין באנו ולאן הולכים?]. אתר דובר צה"ל, 14 ביוני 2022

==הערות שוליים==

קטגוריה:אנשי המוסד
קטגוריה:חיילי אגף המודיעין
קטגוריה:בעלי תואר דוקטור מאוניברסיטת בר-אילן
קטגוריה:ישראלים שנולדו במאה ה-20
הפיגוע בחרמש (2023)

פיגוע הירי בחרמש היה פיגוע ירי מרכב חולף שאירע ב-30 במאי 2023 ובו מחבלים פלסטינים ירו למוות באזרח ישראלי תושב ההתנחלות חרמש, בסמוך לכניסה ליישוב שבצפון השומרון.

==רקע==

בחודשים שקדמו לפיגוע התרחש גל טרור בישראל, בו נרצחו כ-20 אזרחים ישראלים בפיגועי ירי ודריסה. צה"ל פעל לעצירת עשרות מחבלים וכן הרג מעל מאה מהם מאז תחילת השנה האזרחית. בימים שקדמו לפיגוע אירעו מספר ניסיונות לפיגועי ירי בצפון השומרון, בהם ירי מנפת ג'נין לעבר היישוב גן נר שבגלבוע ושקד שבצפון השומרון. כמו גם ניסיון שיגור רקטה ממשגר דמה מהכפר נזלת זייד לעבר היישוב שקד.

==הפיגוע==
ב-30 במאי 2023, מעט לאחר השעה 11:30, מספר מחבלים פלסטינים שנסעו ברכב, נעצרו ליד רכב שנסע בסמוך לחרמש שבצפון השומרון ופתחו עליו באש מרובי M-16. כתוצאה מהירי נפגע באורח קשה בכתפו נהג הרכב, מאיר תמרי, תושב היישוב, נשוי ואב לשניים בן 32<ref></ref>.

כוחות מד"א וחיל הרפואה שהוזעקו לזירת האירוע העניקו טיפול ראשוני לפצוע, ולאחר מכן פינו אותו במסוק לבית החולים הלל יפה בחדרה, בהמשך נקבע מותו בבית החולים<ref name=":0"></ref>.

== לאחר הפיגוע ==
כוחות צה"ל פתחו במצוד אחר המחבלים, ובמסגרת החיפושים נכנסו הכוחות לעיירה הפלסטינית הסמוכה קפין בחיפוש אחר ראיות למקום הימצאם של המחבלים. חטיבת "גדודי טול-כרם - ההתארגנות המהירה" של ארגון הטרור גדודי חללי אל-אקצא נטלה אחריות לפיגוע<ref name=":1" />.

בזמן מלחמת חרבות ברזל, חוסל מוחמד זביידי אשר היה מעורב בפיגוע<ref></ref>. ב-20 במרץ 2024 חוסל אחמד ברכאת, שביצע את הפיגוע, בתקיפת כטב"ם במחנה הפליטים ג'נין<ref></ref>. ב-17 במאי 2024 חוסל אסלאם ח'מאיסה, מראשי גדוד ג'נין של הג'יהאד האסלאמי וממבצעי הפיגוע, בתקיפת מטוס קרב במחנה הפליטים ג'נין.

== ראו גם ==
* הפיגוע בחרמש (2002)
* גל הטרור בישראל (2023)

== קישורים חיצוניים ==

* 

==הערות שוליים==

קטגוריה:חרמש (יישוב)
חרמש
חרמש (2023)
חרמש
אלי הירש (פילוסוף)

אלי הירש (באנגלית: Eli Hirsch, נולד ב-1938) הוא פרופסור ופילוסוף יהודי-אמריקאי ומכהן כ"פרופסור צ'ארלס גולדמן לפילוסופיה" באוניברסיטת ברנדייס.<ref name="B">[http://www.brandeis.edu/facguide/person.html?emplid=3b8c58f368269c9b2a81bea2caf5cd32e3d4e84a Brandeis University faculty guide], retrieved 2010-06-26.</ref>

הוא ידוע בעיקר בזכות עבודתו במטא-אונטולוגיה. הוא טבע את הביטוי "אונטולוגיה רכה" (soft ontology) וחיבר למעלה מ-70 ספרים ומאמרים. רבים מספריו עוסקים בהתנגדויות לאונטולוגיה המבוססות על השכל הישר ועל כך שרוב המחלוקות הנוגעות לאובייקטים מטפיזיים סובבים סביב בלשנות והם רק מילוליים באופיים. בין ספריו "Against Revisionary Ontology" (1982 - הוצאת אוניברסיטת אוקספורד) ו-"Physical-Object Ontology, Verbal Disputes, and Common Sense" (2005 - Philosophy and Phenomenological Research 70 (1):67–97).

הירש קיבל תואר ותואר ראשון מברוקלין קולג' CUNY. ותואר שני ודוקטורט מאוניברסיטת ניו יורק. 

אחיו הוא הרב משה הלל הירש, ממנהיגי הציבור החרדי-ליטאי.<ref></ref>

== הערות שוליים ==

קטגוריה:בוגרי ברוקלין קולג'
קטגוריה:בעלי תואר דוקטור מאוניברסיטת ניו יורק
קטגוריה:סגל אוניברסיטת ברנדייס
קטגוריה:אמריקאים שנולדו ב-1938
יחסי אוסטריה – הרשות הפלסטינית

בין אוסטריה לרשות הפלסטינית מתקיימים יחסים דיפלומטיים חלקיים, עקב העובדה שאוסטריה לא מכירה באופן מלא במדינה פלסטינית.<ref></ref>

ב-1973, במהלך ועידה בלונדון, קנצלר אוסטריה ברונו קרייסקי הכריז על תמיכתו בהקמת מדינה לפלסטינים. ב-1980 כוננה אוסטריה יחסים עם הארגון לשחרור פלסטין.

הקנצלר קרייסקי, שהיה יהודי, הטיל ספק בציונות כפתרון לבעיות העומדות בפני העם היהודי,<ref></ref> בטענה שהיהודים אינם קבוצה אתנית או גזע, אלא קבוצה דתית.

אוסטריה תמכה בבקשתה של הרשות הפלסטינית להצטרף לאונסק"ו ב-2011.<ref></ref> היא גם תמכה בהחלטה 67/19 של העצרת הכללית של האו"ם, שהגדירה את הרשות הפלסטינית כיישות משקיפה שאינה חברה באו"ם. באפריל 2013, נשיא הרשות הפלסטינית, מחמוד עבאס, ביקר באוסטריה והתקבל במסדר כבוד צבאי. לאחר מכן, נפגש עם נשיא אוסטריה, היינץ פישר, ועם נשיאת המועצה הלאומית, ברברה פראמר .

== נציגויות דיפלומטיות ==
* לאוסטריה אין שגרירות ברשות הפלסטינית, והיא מחזיקה משרד ברמאללה.<ref></ref>
* הרשות הפלסטינית מחזיקה משרד בווינה.<ref></ref>

== הערות שוליים ==

פלסטין
אוסטריה
תחתוני מחזור

תחתוני מחזור
תחתוני מחזור (או: תחתוני וסת) הם תחתונים סופגים המיועדים ללבישה במהלך הווסת. תחתוני מחזור מעוצבים כמו תחתונים רגילים אך הם מורכבים מבדים סופגים מאוד לספיגת דם הווסת. תחתוני מחזור מיוצרים מבדים שונים, טבעיים וסינתטיים, ורובם עושים שימוש בבדי מיקרופייבר פוליאסטר לאזור הספיגה.

== סקירה כללית ==
שוק התחתונים לתקופת הווסת התפתח כתגובה להעדפות הצרכניות המתרחקות ממוצרים מסורתיים וחד-פעמיים לשימוש במהלך הווסת, כגון תחבושות היגייניות וטמפונים. מותגים שונים משתמשים בטכנולוגיה שונה, לרוב מוגנת בפטנט, לפעולה אנטי-מיקרוביאלית, לנידוף לחות ולספיגה מיטבית.

בשנת 2015 ה-BBC ציין את ג'ולי סיגיל
כמפתחת מוקדמת של הטכנולוגיה המשמשת בתחתוני מחזור בחברה שלה "Dear Kate".

תחתוני מחזור נחשבים לדרך ידידותית לסביבה לצמצום פסולת חד-פעמית<ref></ref> ולהפחתת ההוצאות הכספיות.<ref></ref> ההערכה היא שטמפונים, תחבושות היגייניות ומוליכים מייצרים 200,000 טונות של פסולת פלסטיק בבריטניה מדי שנה.<ref></ref><ref></ref> בארצות הברית מעריכים שמוצרים סניטריים מייצרים יותר מ-200,000 טונות של פסולת מדי שנה.<ref></ref>

== סיכונים ==
חברות מסוימות (כמו Thinx, Ruby Love ו-Knix) עומדות בפני תביעות ייצוגיות<ref></ref> עבור תחתוני מחזור המכילים רעלים שעלולים להזיק כמו חומרים פר-ופוליפלואורואלקיל (PFAS) אשר עשויים להיות קשורים לתוצאות בריאותיות שליליות כמו סרטן. התביעה נגד Thinx יושבה בפשרה בינואר 2023.<ref></ref>

==קישורים חיצוניים==

== הערות שוליים==

קטגוריה:בגדי נשים
קטגוריה:הלבשה תחתונה
קטגוריה:היגיינה נשית
קטגוריה:אופנה
קטגוריה:וסת
נחל חירם

נחל חירם הוא נחל אכזב בגליל העליון. אורכו כ־3.8 קילומטרים.

== תוואי הנחל ==
רוב תוואי הנחל עובר בתחומי שמורת הר מירון.

מוצא הנחל ממוקם במורדות הדרומיים של הר חירם, בגובה של כ־850 מטרים מעל פני הים. בתחילה, הנחל זורם מערבה, אך לאחר מכן הוא פונה לכיוון דרום־מערב ועובר דרך המועצה המקומית חורפיש. בנוסף, הנחל עובר מתחת לכביש 89. לאחר מכן זורם הנחל במורדות המזרחיים של הר זבול, ואז, בגובה של כ־600 מטרים מעל פני הים נשפך לנחל כזיב, הממשיך לזרום עד לים התיכון.

חירם
קטגוריה:חורפיש
ג'י ג'י ג'קסון

גרגורי "ג'י ג'י" ג'קסון השני (באנגלית: Gregory "G. G." Jackson II; נולד ב-17 בדצמבר 2004) הוא כדורסלן אמריקאי המשחק בעמדות הפאוור פורוורד והסנטר, בקבוצת ממפיס גריזליס מליגת ה-NBA.

==קריירה==
ג'קסון נולד וגדל בקולומביה, ושיחק כדורסל בתיכון מקומי.<ref></ref> בשנתו השנייה בתיכון העמיד ממוצעים של 15.8 נקודות ו-10 ריבאונדים למשחק, והוביל את קבוצתו לזכייה באליפות המקומית. שנה לאחר מכן העמיד ממוצעים של 22.1 נקודות, 10.9 ריבאונדים ו-2.3 חסימות למשחק, והוביל את הקבוצה לזכייה באליפות שנייה ברציפות.<ref></ref> הוא בחר לשחק עבור קבוצת הכדורסל של אוניברסיטת קרוליינה הצפונית,<ref></ref><ref></ref><ref></ref> אך לבסוף חזר בו ובחר והעדיף את אוניברסיטת קרוליינה הדרומית.<ref></ref><ref></ref><ref></ref> בשבוע הראשון של העונה זכה בתואר הפרשמן המצטיין של הקונפרנס בו קבוצתו משחקת, לאחר שהעמיד ממוצעים של 15 נקודות ו-9 ריבאונדים.<ref></ref> ב-22 בדצמבר 2022 קבע שיא קריירה של 16 ריבאונדים והוסיף 12 נקודות ו-2 חסימות בניצחון קבוצתו 65–58 על מערב קנטקי. ב-7 בינואר 2023, בהפסד קבוצתו 42–85 לטנסי, החטיא ג'קסון את כל 8 הזריקות אותן ניסה לקלוע, והוסיף 4 איבודים ב-21 דקות משחק. במשחק הבא הוא עלה מהספסל וקלע 16 נקודות בניצחון קבוצתו 71–68 על קנטקי.<ref></ref> ב-21 בינואר 2023 רשם שיא קריירה של 30 נקודות, אותן קלע לאחר שהחטיא 8 זריקות ברציפות, ואליהן הוסיף 8 ריבאונדים ו-2 חסימות בהפסד קבוצתו 66–81 לאובורן. בכל עונת 2022/2023 העמיד ממוצעים של 15.4 נקודות, 5.9 ריבאונדים, ו-0.8 אסיסטים ב-32 דקות למשחק.

ב-24 במרץ 2023 הכריז כי יתמודד בדראפט 2023 ב-NBA.<ref></ref>

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:קרוליינה הדרומית: כדורסלנים
קטגוריה:כדורסלני אוניברסיטת קרוליינה הדרומית
קטגוריה:אמריקאים שנולדו ב-2004
פרדריק בול-הנסן

פרדריק וילהלם בול-הנסן (בנורווגית: Fredrik Vilhelm Bull-Hansen; 2 באוגוסט 1927 – 1 במרץ 2018) היה גנרל נורווגי אשר שימש כראש ההגנה (מקביל לרמטכ"ל) של צבא נורווגיה בין 1984–1987.

==ביוגרפיה==
בול-הנסן נולד בסקיין ב-2 באוגוסט 1927. הוא למד בבית הספר לארטילריה, ואז במכללת הסגל של הצבא הבריטי ובמכללת המלחמה של נאט"ו ברומא. בין השנים 1967–1968 הוא עבד כעמית מחקר במכון הנורווגי למדיניות חוץ (NUPI). בין השנים 1951–1952 הוא שרת בבריגדה הגרמנית, ובין 1956-1957 שרת בכוח החירום של האומות המאוחדות בחצי האי סיני. בין 1970-1973 שימש כנספח צבאי בפינלנד. בין 1973–1975 שימש כמפקד בית הספר לסגל הצבאי.

בין 1977-1979 שימש בול-הנסן כמפקד שירות הביון הנורווגי. בין 1979–1981 שימש כמפקד כוחות ההגנה בצפון נורווגיה. ב-1981 הוא מונה למפקד הראשון של כוח המשקיפים הרב-לאומי, ושימש בתפקיד זה עד 1984, אז מונה לראש ההגנה (מקביל לרמטכ"ל). הוא שימש בתפקיד עד פרישתו ב-1987.

לאחר פרישתו חי באוסלו עד מותו ב-1 במרץ 2018.

==קישורים חיצוניים==
* [http://www.snl.no/Fredrik_Bull-Hansen פרדריק בול-הנסן] באתר Store norske leksikon

קטגוריה:גנרלים נורווגים
קטגוריה:ראש ההגנה (נורווגיה)
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:נורווגים מעוטרי אות לגיון ההצטיינות
קטגוריה:נורווגים שנולדו ב-1927
קטגוריה:נפטרים ב-2018
תורולף ריין

תורולף ריין (בנורווגית: Torolf Rein; נולד ב-20 באוקטובר 1934) היה אדמירל נורווגי ששימש כראש ההגנה (מקביל לרמטכ"ל) בין 1989–1994.

==ביוגרפיה==
ריין נולד בפוסה (Fusa) ב-20 באוקטובר 1934. ב-1953 הוא התגייס לצי המלכותי הנורווגי ולמד בבית הספר של הצי עד 1958. בין 1961-1963 הוא למד בבית הספר של הצי ללימודים מתקדמים. לאחר מכן שרת במשך עשור כקצין על סיפונן של ספינות שונות. בין 1977-1980 הוא הוצב במפקדת פיקוד הצפון. ב-1980 מונה לסגן ראש מטה חיל הים, ובין 1982–1983 שימש כראש מחלקת כוח האדם של הצי.

ב-1983 הוא מונה למפקד כוחות הצי בצפון נורווגיה. ב-1987 הוא הועלה לדרגת ויצה-אדמירל ומונה למפקד הכוחות בצפון-נורווגיה. ב-5 בספטמבר 1989 הוא הועלה לדרגת אדמירל ומונה לראש ההגנה (מקביל לרמטכ"ל). הוא כיהן בתפקיד עד 31 באוקטובר 1994, אז פרש מהצבא.

==קישורים חיצוניים==
* [https://snl.no/Torolf_Rein תורלוף ריין] באתר Store norske leksikon

קטגוריה:ראש ההגנה (נורווגיה)
קטגוריה:אדמירלים נורווגים
קטגוריה:ילידי 1934
סיגורד פריסוולד

סיגורד פריסוולד (בנורווגית: Sigurd Frisvold; 5 ביולי 1947 – 22 בנובמבר 2022) היה גנרל נורווגי.

פריסוולד נולד בקריסטיאנסונד ב-5 ביולי 1947. הוא שימש כמפקד פיקוד ההגנה של דרום נורווגיה, וב-30 באפריל 1999 מונה לראש ההגנה (מקביל לרמטכ"ל). הוא כיהן בתפקיד עד 31 במרץ 2005, אז פרש מהצבא עקב בריאות לקויה.

הוא נפטר ב-22 בנובמבר 2022. 

==קישורים חיצוניים==
* [https://snl.no/Sigurd_Frisvold סיגורד פריסוולד] באתר Store norske leksikon 

קטגוריה:גנרלים נורווגים
קטגוריה:ראש ההגנה (נורווגיה)
קטגוריה:נורווגים שנולדו ב-1947
קטגוריה:נפטרים ב-2022
סוור דיסן

סוור דיסן (בנורווגית: Sverre Diesen; נולד ב-18 בנובמבר 1949) היה גנרל נורווגי אשר שימש כראש ההגנה (מקביל לרמטכ"ל) של צבא נורווגיה בין 2005–2009.

==ביוגרפיה==
דיסן נולד באוסלו ב-18 בנובמבר 1949. לאחר סיום לימודיו למד הנדסה אזרחית ולאחר מכן עבד כמהנדס אזרחי לפני שהצטרף לצבא, שם למד בבית הספר למלחמה בין 1976 ל-1979. ב-1998 קודם לדרגת בריגדן-גנרל ומונה לראש אגף אסטרטגיה ותכנון ארוך טווח במטה הכללי של הפיקוד העליון. ב-2001 הוא הועלה לדרגת גנרל-מיור ומונה למפקד פיקוד צפון. בשנת 2002 הוא עבר לתפקיד מפקד זרוע היבשה. בשנת 2003 הועלה לדרגת גנרל-לויטננט ומונה לנציג הצבא במשרד ההגנה. ב-31 במרץ 2005 הוא מונה לראש ההגנה (מקביל לרמטכ"ל). הוא כיהן בתפקיד עד פרישתו ב-30 בספטמבר 2009.

==קישורים חיצוניים==
* [http://www.snl.no/Sverre_Diesen סוור דיסן] באתר Store norske leksikon

קטגוריה:גנרלים נורווגים
קטגוריה:ראש ההגנה (נורווגיה)
קטגוריה:ילידי 1949
הראלד סונד

הראלד סונד (בנורווגית: Harald Sunde; נולד ב-9 במרץ 1954) היה גנרל נורווגי אשר שימש כראש ההגנה (מקביל לרמטכ"ל) של צבא נורווגיה בין 2009–2013.

==ביוגרפיה==
סונד נולד בהורדל ב-9 במרץ 1954. ב-1973 הוא החל ללמוד בבית הספר הצבאי לפרשים והיה התלמיד המצטיין במחזור. ב-1974 הוא הוצב בבריגדה הצפונית, ולאחר מכן חזר לבית הספר לפרשים, כמדריך. ב-1976 הוא החל ללמוד בבית הספר למלחמה, וב-1979 הועלה לדרגת לויטננט. ב-1983 הוא הועלה לדרגת קפטן. בין 1987–1989 הוא למד במכללת הבונדסוור בהמבורג והועלה לדרגת מאיור. ב-1992 הוא הועלה לדרגת אוברסט-לויטננט ומונה למפקד פיקוד המבצעים המיוחדים. ב-1996 הוא נשלח לבוסניה והרצגובינה במסגרת כוח האכיפה. ב-1999 למד במכללת המלחמה של צבא ארצות הברית. בשנת 2000 הוא הועלה לדרגת בריגדירן-גנרל.

בשנת 2003 הוא הועלה לדרגת גנרל-מאיור ומונה למפקד זרוע היבשה. ב-1 באוגוסט 2005 מונה לראש המחלקה למבצעים ותכנון חירום במשרד ההגנה. ב-15 בנובמבר 2006 קודם לדרגת גנרל-לויטננט. ב-30 בספטמבר 2009 הוא הועלה לדרגת גנרל ומונה לראש ההגנה (מקביל לרמטכ"ל). ב-19 בנובמבר 2013 הוא סיים את תפקידו ופרש מהצבא.

==קישורים חיצוניים==

* [https://www.nato.int/cv/milrep/no/sunde-e.htm הראלד סונד] באתר נאט"ו

קטגוריה:גנרלים נורווגים
קטגוריה:ראש ההגנה (נורווגיה)
קטגוריה:נורווגים שנולדו ב-1954
קטגוריה:בוגרי מכללת המלחמה של צבא ארצות הברית
קטגוריה:נורווגים מעוטרי אות לגיון ההצטיינות
האקון ברון-הנסן

האקון סטפן ברון-הנסן (בנורווגית: Haakon Stephen Bruun-Hanssen; נולד ב-8 ביולי 1960) הוא אדמירל בדימוס בצי הנורווגי אשר שימש כראש ההגנה (מקביל לרמטכ"ל) של נורווגיה בין 2013–2020.

==ביוגרפיה==
ברון-הנסן נולד בברגן ב-8 ביולי 1960. ב-1980 הוא התגייס לצי הנורווגי ולמד בבית ספר לקצינים. בין 1987-1995 הוא שרת בחיל הצוללות. החל מ-1991 הוא שימש כמפקד צוללת. בין 2003-2006 שימש כראש אגף המבצעים הימי. בין 2006–2008 הוא שימש כמפקד הצי. ב-19 בנובמבר 2013 הוא מונה לראש ההגנה (מקביל לרמטכ"ל) וכיהן בתפקיד עד פרישתו מהצבא ב-17 באוגוסט 2020.

==קישורים חיצוניים==

* [https://www.nato.int/cps/en/natohq/who_is_who_106107.htm האקון ברון-הנסן] באתר נאט"ו

קטגוריה:ראש ההגנה (נורווגיה)
קטגוריה:אדמירלים נורווגים
קטגוריה:נורווגים מעוטרי אות לגיון ההצטיינות
קטגוריה:נורווגים שנולדו ב-1960
ארת ענק ליר

ארת ענק ליר (שם מדעי: Anodorhynchus leari) היא מין תוכי בסוג ארת ענק, שמצוי באזור קטן במזרח ברזיל ואנדמי למדינה. תוכי זה מצוי בסכנת הכחדה בטבע. התוכי תואר למדע ב-1856 בידי החוקר שארל לוציאן בונפרטה .

==מאפיינים==
תוכי זה הוא אחד מהגדולים בסדרתו ומגיע לאורך 70 עד 75 ס"מ ולמשקל של כ-950 גרם בקירוב. הוא בעל נוצות כחולות וגוונים צהובים על בסיס המקור והאזורים הקרובים. הוא דומה למין הקרוב ארת ענק יקינתונית ובעבר נחשב גם לתת-מין שלו אם כי ישנם מספר הבדלים ביניהם למעט הגודל: נוצותיו כחולות-כהות יותר, הוא חסר גוון ירקרק, בעל ראש אפרפר יותר ובעל כתם עור צהוב סמוך למקור העבה שצורתו שונה.

התוכי מעופף לאורך שטחי הקטינגה של ברזיל - אזור מיוער חצי-מדברי בעל צמחייה טרופית. התוכי הוא אוכל זרעים בעל מקור חזק שנועד לפצח אגוזים שונים, בעיקר מהדקל ממין Syagrus coronata. נוסף עליו הוא ניזון גם מזרעי צמחי Dioclea, Spondias tuberosa, Schinopsis brasiliensis, Melanoxylum ואגבה ולעיתים פושט על יבולי תירס ולעיתים גם מהווה מזיק חקלאי.

תוכי זה כיום מצוי בסכנת הכחדה, בעיקר עקב אובדן בתי גידול וקיטוע האוכלוסיות הקטנות ממילא. בעבר התוכי גם ניצוד בידי ציידים.

==קישורים חיצוניים==

== הערות שוליים ==

קטגוריה:טקסונים שתוארו בידי שארל לוסיאן בונפרטה
קטגוריה:בעלי חיים שתוארו ב-1856
קטגוריה:תוכיים
קטגוריה:ברזיל: עופות
קטגוריה:ברזיל: מינים אנדמיים
גיטרה וכינור

"גיטרה וכינור" הוא שיר שהוקלט בידי הזמר הישראלי אריק איינשטיין. השיר נכתב והולחן על ידי הזמר-יוצר שלום חנוך, ויצא לאור בשנת 1999 כחלק מאלבום האולפן המשותף של איינשטיין ושלום חנוך, מוסקט.

== רקע ==
השיר נכתב והולחן על ידי הזמר-יוצר שלום חנוך<ref name=":0" /> שהתבטא לגבי תהליך יצירת השיר:

השיר יצא לאור בשנת 1999 כחלק מאלבום האולפן המשותף של אריק איינשטיין ושלום חנוך, "מוסקט"<ref></ref>.

בשנת 2000 נכלל השיר במארז התקליטורים, "האוסף"<ref></ref>, בשנת 2003 נכלל השיר באלבום האוסף, "המיטב"<ref></ref><ref></ref>, בשנת 2004 נכלל במארז התקליטורים "הקופסא"<ref></ref>, ובשנת 2009 נכלל באלבום האוסף "בגללך: אוסף שירי אהבה"<ref></ref><ref></ref>.

== קבלה ==
מתן שירן מגלובס כתבה כי זהו שיר נפלא, על אף שהאלבום נחשב לכישלון מסחרי ואמנותי<ref></ref>. במגזין טיים אאוט נכתב כי זהו השיר הכי רומנטי מתוך האלבום המשותף<ref></ref>, ומאיה פישר ממאקו כינתה את השיר כקלאסיקה רומנטית<ref name=":0"></ref>.

== מיקומי שיא ==

== ביצועים ==
=== הביצוע של שלום חנוך ===

בשנת 2004 יצא לאור גרסת כיסוי של שלום חנוך לשיר כחלק מאלבום ההופעה שלו, "יציאה"<ref></ref>.

==== מיקומי שיא ====

=== הביצוע של זהו זה ===

ב-9 ביוני 2022 יצא קאבר של השיר בפרק 4 עונה 5 של תוכנית הבידור זהו זה! שבוצע על ידי חברי התוכנית והופק ועובד בידי המוזיקאי אמיר לקנר<ref></ref>.

== קישורים חיצוניים ==
* 
* 
* [https://shironet.mako.co.il/artist?type=lyrics&lang=1&prfid=1231&wrkid=821 מילות השיר] באתר [https://shironet.mako.co.il/ שירונט]

== הערות שוליים ==

קטגוריה:שירי 1999
קטגוריה:שירי אריק איינשטיין
קטגוריה:שירים בעברית
קטגוריה:שירים שנכתבו על ידי שלום חנוך
קטגוריה:שירים שהולחנו על ידי שלום חנוך
קטגוריה:שירי אהבה בעברית
קטגוריה:שירים על גיטרות
קטגוריה:שירים על כינורות
לינדה וולברטון

לינדה וולברטון (נולדה ב-19 בדצמבר 1952) היא תסריטאית, מחזאית וסופרת אמריקאית, שיצירותיה הבולטות כוללות את התסריטים של כמה מסרטי דיסני וגרסאות בימתיות שלהם.

היא האישה הראשונה שכתבה סרט אנימציה לדיסני, "היפה והחיה" (1991),<ref name="Linda LA"><cite class="citation news cs1" data-ve-ignore="true" id="CITEREFDutka1992">Dutka, Elaine (January 19, 1992). [https://www.latimes.com/archives/la-xpm-1992-01-19-ca-544-story.html "MOVIES: Ms. Beauty and the Beast"]. Los Angeles Times<span class="reference-accessdate">. Retrieved <span class="nowrap">May 30,</span> 2014</span>.</cite></ref> שהוא גם סרט האנימציה הראשון אי פעם שהיה מועמד לפרס אוסקר לסרט הטוב ביותר. בנוסף היא הייתה שותפה לכתיבת התסריט של "מלך האריות" (1994), סיפקה חומרים תסריטאים "למולאן" (1998), ועיבדה את התסריט של "היפה והחיה", אותו היא כתבה, לגרסת ברודוויי לסרט, שעבורו קיבלה מועמדות לפרס טוני וזכה בפרס אוליבייה.<ref name="Tony"></ref><ref name="Olivier"></ref>

עבודתה האחרונה כוללת את התסריטים של "אליס בארץ הפלאות" (2010) ומליפיסנט (2014), שניהם זכו להצלחה קופתית משמעותית. הראשון הפך אותה לתסריטאית הראשונה עם קרדיט כתיבה יחיד על סרט שהכניס מיליארד דולר.<ref name="Linda leading"></ref> לאחר מכן היא כתבה את התסריטים של סרטי ההמשך לשני הסרטים האלה "אליס מבעד למראה" (2016) ו"מליפיסנט: אדונית הרשע" (2019).

==קישורים חיצוניים==

==הערות שוליים==
אדוארדו מרקש

אדוארדו מרקש דה חסוס פאסוס (בפורטוגזית: Eduardo Marques de Jesus Passos; נולד ב-26 ביוני 1976) הוא כדורגלן עבר ברזילאי ששיחק בעמדת החלוץ.

==קריירה==
מרקש נולד באוזאסקו והתחיל לשחק כדורגל בסנטוס. בגיל 19 הצטרף לקבוצה הבוגרת במדיה שיחק שלוש עונות בסיומן הצטרף לרסיפה. כעבור כחצי עונה חתם בגוארני ובסיום העונה חתם בסנטו אנדרה.

בקיץ חתם בבלננסש. ב-25 באוגוסט ערך את הופעת הבכורה שלו בקבוצה בתיקו 2-2 נגד פורטו. ב-21 בספטמבר הבקיע את שער הבכורה שלו בקבוצה בניצחון 0-1 נגד פאסוס די פריירה. במהלך העונה שוחרר וחתם בגרמיו.

בקיץ הצטרף להפועל תל אביב מליגת העל. ב-29 באוגוסט הבקיע את שער הבכורה שלו בקבוצה בניצחון 1-2 נגד בית"ר ירושלים. ב-13 בינואר 2005 חצה את הכביש וחתם במכבי תל אביב במדיה רשם 17 ושער אחד בניצחון 1-2 נגד מכבי פתח תקווה במסגרת חצי גמר גביע המדינה.

בקיץ חתם בדאיגו מליגת הכדורגל של קוריאה הדרומית. בהמשך הקריירה שיחק בג'ג'יאנג פרופשיונל, שונאן בלמארה, אפופ קיניראס, אריס לימסול וא.א.פ. פאפוס.

==תארים==
; מכבי תל אביב
*גביע המדינה: 2004/2005

; א.א.פ. פאפוס
*הגביע הקפריסאי: 

==קישורים חיצוניים==

==הערות שוליים==

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:אוזאסקו: כדורגלנים
קטגוריה:כדורגלני סנטוס
קטגוריה:כדורגלני רסיפה
קטגוריה:כדורגלני גוארני
קטגוריה:כדורגלני בלננסש
קטגוריה:כדורגלני גרמיו
קטגוריה:כדורגלני הפועל תל אביב
קטגוריה:כדורגלני מכבי תל אביב
קטגוריה:כדורגלני ג'ג'יאנג גרינטאון
קטגוריה:כדורגלני אפופ קיניראס
קטגוריה:כדורגלני אריס לימסול
קטגוריה:כדורגלני א.א.פ. פאפוס
קטגוריה:כדורגלנים זרים בישראל
קטגוריה:ספורטאים ברזילאים בפורטוגל
קטגוריה:ספורטאים ברזילאים בישראל
קטגוריה:ספורטאים ברזילאים בקוריאה הדרומית
קטגוריה:ספורטאים ברזילאים בקפריסין
קטגוריה:ברזילאים שנולדו ב-1976
יחסי גאורגיה – הרשות הפלסטינית

יחסי גאורגיה–הרשות הפלסטינית הם יחסי החוץ בין גאורגיה לרשות הפלסטינית.

== היסטוריה ==
גאורגיה הכירה במדינה פלסטינית ב-25 באפריל 1992. ומאז, שתי המדינות מקיימות יחסים דיפלומטיים.<ref> "[Bezhuashvili] added that Georgia recognised the Palestinian state in 1992 and has official ties with it."</ref>

ממשלת גאורגיה לא השתתפה בהצבעה של אונסק"ו על קבלת הרשות הפלסטינית. גאורגיה הצביעה בעד החלטה 67/19 של העצרת הכללית של האו"ם, שהעניקה לרשות הפלסטינית מעמד של מדינה משקיפה לא-חברה באו"ם. "גאורגיה סמוכה גאוגרפית למזרח התיכון ותומכת בהקמת מדינה פלסטינית לצד מדינת ישראל", קבעה טביליסי כשהסבירה את עמדת האזרחים בגאורגיה בעניין ההחלטה.<ref name="auto2"></ref>

==קישורים חיצוניים==

== הערות שוליים ==

פלסטין
גאורגיה
יחסי הוותיקן – הרפובליקה של קונגו

יחסי הוותיקן–הרפובליקה של קונגו מתייחסים ליחסים הנוכחיים בין קריית הוותיקן לרפובליקה של קונגו. לכנסייה הקתולית יש השפעה ניכרת על הרפובליקה של קונגו, שכן כמחצית מהאוכלוסייה מזדהה כרומית–קתולית. למרות ששתי המדינות כוננו יחסים ביניהן בפברואר 1963, שיתוף הפעולה ביניהן החל להתגבר רק לאחרונה, כשההסכם הבילטרלי הגדול הראשון שלהן נחתם בתחילת 2017.

לוותיקן יש שליחה–נזירה בברזוויל, בעוד שלקונגו אין עדיין נציגות דיפלומטית או קונסוליה בוותיקן.<ref>[https://www.embassypages.com/missions/embassy20741/ Apostolic Nunciature of the Holy See (Vatican City) in Brazzaville, Congo (Republic)]. Embassy Pages. Retrieved March 18, 2017</ref> במקום זאת היא מיוצגת על ידי שגריר הרפובליקה בצרפת, המוסמך במספר מדינות אחרות, כולל הוותיקן.<ref name="easy">[http://www.easydiplomacy.com/en/ambasciate-straniere/embassy-of-congo-to-the-holy-see/ Embassy of the Republic of Congo to the Holy See]. Easy Diplomacy. Retrieved March 18, 2017</ref> הנונציו הנוכחי של הוותיקן לקונגו הוא פרנסיסקו אסקאלנטה מולינה,<ref>[https://elguardiancatolico.blogspot.com/2016/05/monsenor-francisco-escalante-molina-me.html Monseñor Francisco Escalante Molina: “Me quedé sin palabras cuando me nombraron Nuncio Apostólico de El Congo”] . El Guardian Atolico. Published 15 May 2016. Retrieved 18 March 2017.</ref> בעוד ששגריר הרפובליקה של קונגו בצרפת הוא אנרי לופז, אשר הוסמך לוותיקן בשנת 2000.

== הסכמים בילטרליים ==
בפברואר 2017 חתמו שתי המדינות על הסכם המאשר את מעמדה של הכנסייה הקתולית ומוסדות קתוליים אחרים בקונגו, וכן את זכותה של הכנסייה לבצע את משימתה במדינה. החשמן פייטרו פארולין, הקרדינל מזכיר המדינה וראש ממשלת קונגו קלמאן מואמבה נכחו בחתימת ההסכם, וכן גם מספר פקידי ממשלה ודת בכירים.<ref name="agreement">[http://www.catholicnewsagency.com/news/holy-see-signs-agreement-with-democratic-republic-of-congo-90258/ Holy See signs agreement with Republic of the Congo] Catholic News Agency. Published February 5, 2017. Retrieved March 18, 2017.</ref>

== ביקורים רשמיים ==
החשמן פייטרו פארולין ביקר בברזוויל לצורך חתימת ההסכם הדו-צדדי, כחלק ממסעו באפריקה.

== הערות שוליים ==

קטגוריה:הוותיקן: יחסי חוץ לפי מדינה
קטגוריה:הרפובליקה של קונגו: יחסי חוץ לפי מדינה
שיראזית יהודית

שיראזית יהודית היא דיאלקט של השפה הפרסית-יהודית. היא מדוברת בעיקר על ידי יהודים פרסים המתגוררים בשיראז ובאזורים הסובבים אותה במחוז פארס באיראן.

== רקע ==
פרסית יהודית (ידועה גם בשם ג'ידי) היא קבוצה של דיאלקטים יהודיים של השפה הפרסית, שדוברו על ידי יהדות איראן, יהדות בוכרה, יהדות אפגניסטן וקהילות יהודיות נוספות באזור מרכז אסיה. הדיאלקטים שונים במקצת זה מזה, אך לרוב מאפשרים הבנה הדדית. השפות היהודיות-פרסיות הן ברובן שילוב של ארמית, פרסית עתיקה, עברית והשפה המקומית, והכתב באלפבית עברי. שיראזית יהודית שימשה את הקהילה היהודית בשיראז ושימרה חלק מהדיאלקט השיראזי שהיה רווח בעיר. הדיאלקט השיראזי משתייך לקבוצת השפות האיראניות הדרום-מערביות. אחד ההבדלים הבולטים בין שיראזית יהודית לדיאלקטים אחרים של פרסית הוא השימוש במערכת הפועל: בזמן עבר, סיומות הפועל המצביעות על הגוף באות לפני הפועל.

== אוצר מילים ==
רשימת המילים הבאה מציינת מספר הבדלים בין שיראזית יהודית לאספהאנית יהודית.<ref>Borjian, H. (2014). What Is Judeo-Median—and How Does it Differ from Judeo-Persian? Journal of Jewish Languages, 2(2), 117 – 142-117 – 142. doi:10.1163/22134638-12340026</ref>
{| class="wikitable"
!עברית
! איספהאנית
! שיראזית יהודית
|-
| גָדוֹל
| bele
| gonde
|-
| כֶּלֶב
| kuδe
| keleb
|-
| חתול
| meli
| gorbe
|-
| חוּלצָה
| perhan
| piran
|-
| לזרוק
| xuθ
| ba
|}

== קישורים חיצוניים ==

* [https://web.archive.org/web/20070927191248/http://www.jta.org/cgi-bin/iowa/news/article/Ancientlanguagecom.html/ שפת הפרסית־היהודית העתיקה נשמרה בחיים]
* [https://web.archive.org/web/20150518105033/http://www.endangeredlanguages.com/lang/4339 שיראזית־יהודית בפרויקט השפות בסכנת הכחדה]
== הערות שוליים ==

קטגוריה:יהודים איראנים ופרסים
קטגוריה:שפות יהודיות
ארצ'יבלד ת'ורבורן

ארצ'יבלד ת'ורבורן (באנגלית: Archibald Thorburn; 31 במאי 1860 – 9 באוקטובר 1935)<ref></ref> היה אמן סקוטי שהתמחה בחיות בר, וצייר בעיקר בצבעי מים. הוא ביקר בקביעות בסקוטלנד כדי לשרטט ציפורים בטבע, המקום האהוב עליו היה יער גאיק ליד קינגוסי באינברנשייר. תמונותיו של חיות הבר הודפסו באופן נרחב, עם הרקע הדרמטי שלהן, זוכות להערכה בהווה כפי שהיה על ידי חוקרי טבע לפני מאה שנה.

== חיים ועבודה ==
ארצ'יבלד נולד ב-Midlothian, כבנו החמישי של רוברט ת'ורבורן, מיניאטוריסט של המלכה ויקטוריה. השכלתו הראשונה הייתה בדלקייט ובאדינבורו, ולאחר מכן נשלח לבית הספר לאמנות סנט ג'ון ווד שנוסד באותו הזמן בלונדון. שהותו שם הייתה קצרה בלבד, שכן עם מות אביו ביקש את הדרכתו של יוזף וולף. המשימה שלו ב-1887 להמחיש את הדמויות הצבעוניות של הציפורים של האי הבריטי עבור לורד לילפורד, שעבורו צייר כ-268 צבעי מים. יצירות אלה ביססו את המוניטין שלו. הוא אייר מספר רב של ספרי ספורט והיסטוריה של הטבע, כולל ספריו שלו. הוא לימד את אוטו מורי דיקסון ופיליפ ריקמן, ועודד את לוחם שמירת הטבע דונלד ווטסון הצעיר כשבא לבקר אותו בדאמפריס וגאלווי. ת'ורבורן היה חברם של מאיירי ציפורים בולטים אחרים, כולל ג'ורג' אדוארד לודג' וג'ון גיל מיליי, שאיתם שיתף פעולה במספר יצירות כולל ברווזי צלילה בריטיים וציפורי צייד בריטיות.

ציוריו הוצגו בקביעות באקדמיה המלכותית והוא עיצב את כרטיס חג המולד הראשון שלהם עבור החברה המלכותית להגנה על ציפורים ב-1899, נוהג שהמשיך עד 1935.<ref></ref> הוא היה סגן נשיא החברה המלכותית להגנה על ציפורים. בשנות ה-90 של המאה ה-19 ת'ורבורן התאכזב מהמוסד הבריטי ועבודתו הוצגה במרכז לציפורים.

עם נישואיו לקונסטנס מודי, עבר ת'ורברן לאשקומבי ב-1902, שם היה אמור לבלות את שארית חייו. בשנות ה-30 סירב לעשות שימוש בתאורה חשמלית, העדיף אור טבעי לציור שלו, ועשה שימוש בנרות.

קברו נמצא בכנסיית סנט ג'ון המטביל בבוסברידג', גודלמינג.<ref></ref>
== גלריה ==
<gallery mode="packed" heights="230">
 File:Archibald Thorburn, Pair of Golden Eagles. Bonhams.jpg|נשר זהוב
File:A Greenland or Gyr Falcon.jpg|בז זהוב
File:Archibald Thorburn Little Owl and Scops Owl.jpg|תנשמות
 File:Archibald Thorburn, Peacock and Peacock Butterfly, At 87.5 x 111.5cm. Bonhams..jpg|טווסים
</gallery>

== קישורים חיצוניים ==

== הערות שוליים ==

קטגוריה:ציירים סקוטים
קטגוריה:ילידי 1860
קטגוריה:נפטרים ב-1935
Fram

200px
Fram הייתה סדרת לוויינים מסוג חישה מרחוק שפותחה בברית המועצות. הם פותחו על בסיס לוויין צבאי מסדרה זניט, דגם 4MT. השיגורים בוצעו בשנים 1975–1985 ובתקופה זו שוגרו 27 לוויינים, רק שיגור בודד כשל. ללוויין נוסף כשלה מערכת מצנחים וקפסולת נחיתה נהרסה.

הפיתוח בוצע ב-"מרכז הטילים והחלל פרוגרס". על הלוויין הותקנו 5 מצלמות שאיפשרו צילום במגוון רחב של תדרים של הספקטרום האלקטרומגנטי. הלוויין שקל כ-6,100 ק"ג והוא היה מצויד במנוע לוויסות הגובה המסלול. מגובה של כ-200 ק"מ רזולוציה הייתה כ-20–30 מ' בצילום שחור-לבן ורוחב הצילום היה 180 ק"מ. שטח שהיה ניתן לצלם מלוויין בודד הוגבל על ידי אורך סרט צילום. הצילומים נמשכו כשבועיים ולאחר סיום תקופת העבודה יחידת נחיתה שוחררה מהלוויין. סרט צילום הועבר למכון מיוחד שפעל במוסקבה והיה מעבד את המידע להעברה למשרדים ממשלתיים שונים.

כל הלוויינים שוגרו תחת שם "קוסמוס" מקוסמודרום פלסצק בעזרת משגר סויוז U. השיגור הראשון בוצע ב-25 בספטמבר 1975 ואחרון בספטמבר 1985.

במקביל ללווייני FRAM בוצעו שיגורים של לווייני "הקטור-פריפורה" שפותחו על בסיס לוויין זניט 2M. מדגם זה שוגרו 5 לוויינים בלבד.

בהמשך פותחו לוויינים חישה מרחוק לצרכים אזרחיים מסדרה "Resurs" ששיגורם החל בשנת 1979.

==קישורים חיצוניים==
* [http://www.astronautix.com/r/resurs.html תיאור הלווין]
* [http://library.voenmeh.ru/cnau/RjJ5Nw2R8VpGKCj.pdf תיאור מפורט של הלוויינים (החל מדף 39)] 
* [http://epizodsspace.airbase.ru/bibl/nk/1996/26/26-1996-2.html#31 תיאור הלווין] 
* [https://space.skyrocket.de/doc_sdat/zenit-4mkt.htm תיאור שיגורים]

==הערות שוליים==

קטגוריה:לוויינים רוסיים
קטגוריה:צילום על ידי לוויין
קוליבאלי

קוליבאלי (בשפת המקור: או ) הוא שם משפחה נפוץ בשפת ה, שמקורו במערב אפריקה, ובמיוחד במאלי, חוף השנהב ובורקינה פאסו.

קטגוריה:שמות משפחה
בילאל קוליבאלי

בילאל קוליבאלי (בצרפתית: Bilal Coulibaly; נולד ב-26 ביולי 2004) הוא כדורסלן צרפתי המשחק בעמדת הסמול פורוורד בוושינגטון וויזארדס.

==קריירה==
קוליבאלי נולד בקומונה סן קלו שבאו-דה-סן, צרפת, והחל לשחק כדורסל בגיל שמונה במועדון מקומי. ב-2017 עבר לשחק בלבלואה ספורט קלאב, שאחר כך שינתה את שמה למטרופוליטנס 92.<ref></ref><ref></ref><ref></ref><ref></ref> ב-23 בספטמבר 2022 ערך הופעת בכורה בקבוצה הבוגרת, כששיחק ארבע דקות במשחק נגד גראבלין דנקירק.<ref></ref> ב-10 בפברואר 2023 קלע שיא קריירה של 14 נקודות והוסיף 7 ריבאונדים ו-2 אסיסטים בניצחון קבוצתו 93–86 על דיז'ון באסקט.<ref></ref> בעונת 2022/2023 שיחק קוליבאלי 28 משחקים בליגה הצרפתית הבכירה, בהם העמיד ממוצעים של 4.9 נקודות, 3 ריבאונדים ו-0.8 אסיסטים ב-17.5 דקות למשחק.<ref></ref> בתום העונה הודיע כי יתמודד בדראפט 2023 ב-NBA.
<ref></ref><ref></ref>

בדראפט 2023, נבחר קוליבאלי בבחירה השביעית על ידי הפייסרס. באותו הלילה הועבר בטרייד לוושינגטון וויזארדס על הבחירה השמינית אחריו, ג'ראס ווקר, שעשה את הדרך ההפוכה לאינדיאנה.

==קישורים חיצוניים==

==הערות שוליים==

קטגוריה:כדורסלנים צרפתים
קטגוריה:כדורסלני פריז לבלואה
קטגוריה:צרפתים שנולדו ב-2004
קנל (מנה)

קֶנֶל (בצרפתית: Quenelle) היא מנה קלאסית במטבח הצרפתי. המנה מורכבת מתערובת דגים או בשר מוקרמים ולעיתים מצופה בפירורי לחם, המעוצבת בצורת ביצה ומבושלת, לרוב על ידי חליטה.<ref>Larousse Gastronomique, 1961</ref> קנלים משמשים כבר שנים רבות כאמצעי לקישוט מנות במטבחי עילית. עם זאת, כיום הם מוגשים לעיתים קרובות גם ברוטב כמנה בפני עצמה.

בהקשר הרחב ביותר של המונח, קנל הוא כל תערובת מזון כמו פירה, גלידה או סורבה המעוצבת לצורה זו וקישוטים חרוטיים אלו נפוצים במנות רבות במטבחים בכל רחבי העולם.<ref>.</ref>

== אטימולוגיה ==
איור מהמאה ה-19 הממחיש כיצד ליצור קנלים
המילה "קנל" מתועדת החל משנת 1750. האטימולוגיה המקובלת גורסת כי מילה זו נגזרה מהקנודל הגרמני (כלומר, אטריות או כופתאות).<ref name="Larousse">; Petit Robert, 1972; Oxford English Dictionary, Draft Revision, Dec. 2007; the old Larousse Gastronomique, however, reports that some writers trace it to an Old English word knyll, while Dietrich Behrens in Über deutsches Sprachgut im Französischen, Giessener Beiträge zur romanischen Philologie Vol. 1 (1923), proffers dialectical German Knollen or Knöllen, meaning "ball", as a possible origin.</ref>

== קנל דה ברושה ==
מטבחי ליון וננטואה מתהדרים במנת הקנל דה ברושה המוגשת לעיתים קרובות עם רוטב ננטואה (רוטב סרטנים) או "רוטב מוסלין" (גרסה קלילה ואווריתית לרוטב הולנדז). המנה קנל דה ברושה ננטואה או לעיתים פשוט, "קנל ננטואה", מורכבת מקנלים של דג זאב נהרות המוגשים עם רוטב ננטואה. דג זאב הנהרות וסרטנים עם מרכיבים מרכזיים במטבח של מחוז ננטואה.<ref>Anne Willan, The Country Cooking of France, p. 80</ref> קנלים אלו פותחו על ידי השף בונטמפ כפתרון יצירתי להתמודדות עם "העצמות הארוכות, הדקיקות והמפוצלות הרבות של זאב הנהרות".<ref>Marthe Daudet, Shirley King, translator and adaptor, Pampille's Table: Recipes and Writings from the French Countryside from Marthe Daudet's Les Bons Plats de France [1934], [https://books.google.com/books?id=fEDNMxPABLAC&pg=PA153 p. 153]</ref><ref>Waverley Root, Food, 1996, p. 353</ref>

ניתן להכין קנל דה ברושה באופנים רבים, אבל לרוב המתכונים יחילו פנדה, שהיא מעין רביכה הדומה לרוטב בשאמל, בו משולבת תערובת הדג הנטחנת על ידי העברה דרך נפה. את הקאנלים מעצבים מהתערובת לאחר שנטחנה ונחלטה. ניתן להגיש אותם מבושלים ברוטב או צלויים בליווי מגוון רטבים.<ref>Ann Pringle Harries, "Fare of the Country: Delicate Pike Quenelles, a Lyons Tradition", New York Times, 4 August 1991 </ref>

== ראו גם ==
* גפילטע פיש
* לביבת דג
* כדור בשר

==קישורים חיצוניים==

== הערות שוליים ==

קטגוריה:מאכלי דגים
קטגוריה:המטבח הצרפתי
קטגוריה:מטבח
קטגוריה:בישול
תקן ביקורת 200

תקן ביקורת 200 – מטרות ראשיות של רואה החשבון המבקר ועריכת ביקורת בהתאם לתקני ביקורת מקובלים בישראל הוא תקן ביקורת שפורסם על ידי לשכת רואי החשבון בישראל ועוסק במטרות הראשיות של רואה החשבון המבקר דוחות כספיים של חברה. בהתאם לכך, התקן כולל מספר הגדרות, הוראות והנחיות כלליות שנועדו להכווין את רואה החשבון המבקר בעת ביצוע פעילותו.

התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020.

התקן מבוסס ברובו על תקני ביקורת 110 ו-117 (שפורסמו בשנים 2014 ו-2016 בהתאמה) שעסקו באותו נושא. כמו כן, הוא מבוסס על תקן ביקורת בינלאומי ISA 200 של הפדרציה הבינלאומית של רואי החשבון (IFAC) תוך התאמה לישראל.

==קישורם חיצוניים==
*[https://icpas.org.il/professional-updates/תקן-ביקורת-ישראל-200// תקן ביקורת 200], באתר לשכת רואי החשבון
* [https://icpas.org.il/professional-updates/תקן-ביקורת-110-מטרות-ראשיות-של-רואה-החשבו// תקן ביקורת 110], באתר לשכת רואי החשבון
* [https://icpas.org.il/professional-updates/תקן-ביקורת-117-תיקון-תקן-ביקורת-110-בדבר-מטר// תקן ביקורת 117], באתר לשכת רואי החשבון
*[https://www.ifac.org/_flysystem/azure-private/publications/files/A009%202012%20IAASB%20Handbook%20ISA%20200.pdf תקן ISA 200]

קטגוריה:תקני ביקורת בחשבונאות
RARBG

RARBG היה אתר אינטרנט שסיפק קובצי טורנט וקישורי magnet לצורך הורדה ושיתוף קובצי peer-to-peer באמצעות פרוטוקול BitTorrent. משנת 2014 ואילך, RARBG הופיעה שוב ושוב ברשימה השנתית של TorrentFreak של אתרי הטורנט המבוקרים ביותר. הוא דורג במקום הרביעי החל מינואר 2023. האתר לא אפשר למשתמשים להעלות טורנטים משלהם.

== היסטוריה ==
RARBG נוסד בשנת 2008. האתר נוצר במקור כ-BitTorrent tracker בולגרי ("BG" מייצג "בולגריה"). האתר משרת מאז ועד היום קהל בינלאומי. לפי TorrentFreak, RARBG מתמחה ב"שחרור וידאו באיכות גבוהה בשפה האנגלית, אך גם תכנים אחרים, הכוללים משחקים, תוכנות ומוזיקה."

האתר תואר ב-2019 כ"notorious market" על ידי נציב הסחר של ארצות הברית.<ref></ref> בשנת 2020, האתר היה רשום כיעד של רשויות החוק הבולגרית.<ref></ref> ב-31 במאי 2023, האתר הודיע על סגירתו תוך ציון סיבות מרובות, הכוללים אינפלציה ומלחמת רוסיה-אוקראינה.

== חסימה וצנזורה ==
RARBG חסום במספר מדינות ברחבי העולם מסיבות משפטיות, בדרך כלל בגלל הפרת זכויות יוצרים.<ref name=":0"></ref> בדצמבר 2008, האתר נותר סגור למשך שבוע אחד עקב לחץ משפטי מצד .<ref></ref> בשנת 2017, RARBG סונן מתוצאות החיפוש של גוגל בעקבות מחלוקת שבה קישורים לאתרי שיתוף טורנטים הודגשו בתוצאות החיפוש "carousel" של גוגל.<ref></ref><ref></ref> עקב תביעה שהוגשה נגד ספק שירותי האינטרנט על ידי אולפני סרטים בדרישה למידע אישי של בעלי אתרים פיראטים, , שירות VPN המופעל באמצעות הוריקן אלקטריק, חסמה גישה למספר אתרי שיתוף טורנטים החל מדצמבר 2020, כולל RARBG.<ref></ref>
{| class="wikitable"
!מדינה
! תאריך החסימה
|-
| ערב הסעודית
| 2 באפריל 2014<ref></ref><ref></ref>
|-
| הממלכה המאוחדת
| 27 בנובמבר 2014<ref></ref>
|-
| דנמרק
| 27 במרץ 2015<ref></ref>
|-
| טורקיה
| 12 באוגוסט 2015<ref></ref>
|-
| פורטוגל
| 26 באוקטובר 2015<ref></ref>
|-
| איטליה
| 6 במרץ 2017<ref></ref><ref></ref>
|-
| אוסטרליה
| 18 באוגוסט 2017<ref></ref><ref></ref>
|-
| אינדונזיה
| 10 באוקטובר 2017
|-
| פינלנד
| 8 ביוני 2018<ref></ref>
|-
| אירלנד
| 18 בינואר 2018<ref></ref><ref></ref>
|-
| בלגיה
| 3 בינואר 2019
|-
| הוֹדוּ
| 12 באפריל 2019<ref></ref><ref></ref><ref></ref>
|-
| יוון
| 15 במאי 2019<ref></ref>
|-
| הולנד
| 31 במרץ 2022<ref></ref>
|-
| איראן
| לא ידוע
|-
| בולגריה
| לא ידוע
|-
| עומאן
| לא ידוע
|-
| סין
| לא ידוע
|}

== ראו גם ==
* השוואה בין אתרי ביטורנט
* אתרים חסומים בבריטניה

== קישורים חיצוניים ==

== הערות שוליים ==

קטגוריה:אתרי אינטרנט שהושקו ב-2008
קטגוריה:ביטורנט
קטגוריה:שיתוף קבצים
קטגוריה:דפים עם תרגומים שלא נסקרו
פורסאט

פורסאט (בקמרית: ពោធិ៍សាត់) היא עיר המשמשת כבירת מחוז פורסאט במערב מרכז קמבודיה. נכון לשנת 2019, בעיר מתגוררים מעל 58,000 תושבים.

== גאוגרפיה ==
העיר ממוקמת בגובה של 17 מטרים מעל פני הים, ובה עובר נהר פורסאט , אשר נשפך לטונלה סאפ (הימה הגדולה בקמבודיה) כ־26 קילומטרים מצפון־מזרח לעיר.

העיר מרוחקת כ־135 קילומטרים מפנום פן, בירת קמבודיה.

== תחבורה ==
בעיר עובר נהר הנשפך לימה הגדולה במדינה. מספר גשרים מחברים בין גדות הנהר.

העיר ממוקמת על כביש המחבר בין הבירה פנום פן לבאטאמבאנג. כביש נוסף מחבר אותה עם הגבול עם תאילנד.

כמו כן, בעיר קיימת תחנת רכבת על הקו המחבר בין תאילנד לפנום פן, ומשם לסיהאנוקוויל, עיר לחופי מפרץ תאילנד.

== קישורים חיצוניים ==

* 

== הערות שוליים ==

קטגוריה:קמבודיה: ערים
סמראונג

סמראונג (בקמרית: សំរោង) היא עיר המשמשת כבירת מחוז אודר מנצ'ה בצפון־מערב קמבודיה. נכון לשנת 2019, אוכלוסיית העיר מונה 70,944 תושבים.

== גאוגרפיה ==
העיר ממוקמת בגובה של 23 מטרים מעל פני הים בצפון־מערב המדינה, כׁ־19 קילומטרים מהגבול עם תאילנד.

== תחבורה ==
העיר ממוקמת על כביש המחבר בין הגבול עם תאילנד לכבישים הראשיים במדינה, המובילים לערים הגדולות בה.

== גלריה ==
<gallery>
File:Samraong school.jpg|בית ספר בעיר
File:Samraong market stalls.jpg|השוק המקומי
</gallery>

== קישורים חיצוניים ==
== הערות שוליים ==

קטגוריה:קמבודיה: ערים
ויקטור דורוי

ויקטור ז'אן דורוי (בצרפתית: Victor Duruy; 10 בספטמבר 1811 – 25 בנובמבר 1894) היה היסטוריון ומדינאי צרפתי. בתפקידו כשר החינוך של צרפת הוביל ארגון מחדש של ההשכלה הגבוהה במדינה. כן שיפר את מצב החינוך היסודי במדינה אך נכשל במאמציו להפוך את החינוך היסודי לחובה לכל ובמימון ממשלתי מלא.

==ביוגרפיה==
נולד בפריז לאב פועל. השלים באופן מבריק את לימודיו באקול נורמל סופרייר כתלמידו של ז'ול מישלה. עם סיום לימודיו לקח אותו מישלה כמזכיר במסעותיו ברחבי צרפת וב-1836 החליף את מורו באקול נורמל סופרייר, כשהוא בן 24 בלבד.

זמן לאחר מינויו נאלץ לפרוש מהוראה בשל בריאותו הלקויה, לפרנסתו נאלץ ליצור סדרה של ספרי לימוד והם הביאו לפרסומו. הוא החזיק במשרת חינוך בתיכון אנרי הרביעי במשך כעשרים וחמש שנים והתפרסם כהיסטוריון כשהוציא לאור את הסדרה "Histoire des Romains et des peuples soumis à leur domination" בשני כרכים. בעקבות פרסומו נקרא לסייע לנפוליאון השלישי ביצירת הביוגרפיה שלו לחיי יוליוס קיסר. בהמשך התמנה כשר החינוך של צרפת.

אחרי תום כהונתו במשרד החינוך נבחר כסנאטור. אחרי נפילת הקיסרות הצרפתית השנייה לא שימש עוד דורוי בתפקידים פוליטיים, אך ב-1876 התמודד, ללא הצלחה, בבחירות לסנאט.

הוא המשיך בפעילות אקדמית וב-1886 נבחר כחבר החברה הפילוסופית האמריקאית.

==קישורים חיצוניים==

* [https://en.wikisource.org/wiki/1911_Encyclopædia_Britannica/Duruy,_Jean_Victor דורוי, ז'אן ויקטור] במהדורת 1911 של אנציקלופדיה בריטניקה באתר ויקיטקסט באנגלית 
* 

קטגוריה:צרפתים שנפטרו ב-1894
קטגוריה:צרפתים שנולדו ב-1811
קטגוריה:שרי החינוך של צרפת
קטגוריה:היסטוריונים צרפתים
קטגוריה:בוגרי אקול נורמל סופרייר
פייסל עד-דוויש

פייסל בן סולטאן בן אלחאמידי אלדוויש (בערבית: فيصل بن سلطان .الدويش; 1880 – 3 באוקטובר 1931) היה האמיר של שבט מוטייר ואחד המנהיגים הבולטים של תנועת אל-אח'ואן, והאמיר של העיירה אל-ארטוויה. הוא קיבל את השיח'דום אחרי אביו, הסולטאן אל-דוויש, והתיישב בעיירה אל-ארטוויה בשנת 1915 והשתתף בקרבות מכריעים רבים בהקמת ממלכת ערב הסעודית. באותו זמן הוא לחם לצדו של אבן סעוד מאז 1907, החל בקרב על טרמינל רואדאת מוחנה, אסיד, ג'הרה, ניסייה, ברד ואגר בצפון על הגבולות עם עיראק וכווית. הוא השתתף בשליטה בחיג'אז, שם הוביל את כוחות האחים שצררו על מדינה לפני שנפלה לידי בית סעוד ב-1925. לאחר סיפוח החיג'אז, אד-דוויש וחבריו החליטו; מנהיגי תנועת האחים, להשלמת הפלישות לעיראק, שגרמו למשבר דיפלומטי בין ממלכת נג'ד וחג'אז לשכנותיה עקב קיומם של הסכמי גבול שנחתמו במוחמרה ועוקייר עם עיראק וכווית בחסות בריטית. עם זאת, הדבר הניא את האחים שקראו תיגר על אבן סעוד וגרם לו למבוכה פוליטית, שכן הם ראו בכיבושיהם ג'יהאד וניצחון לאסלאם. העניין הסתיים במרד שלהם נגד אבן סעוד, ואל-דוויש התנגש עם בית סעוד בקרבות רואדאת אל-סבלה, אום רדמה ונקיר ב-1929, עד שנאלץ להיכנע לכוחות הבריטים ב-1930, אשר מסר אותו לעבדולעזיז בן סעוד, אז הוא כלא אותו עד מותו ב-3 באוקטובר 1931 לספירה בכלא ריאד.

==קישורים חיצוניים==

קטגוריה:סעודים
קטגוריה:ילידי 1882
קטגוריה:נפטרים ב-1931